આ યુનિવર્સિટીમાં ભણતો હતો ત્યારે મને મહારાજા સયાજીરાવ પ્રત્યે અત્યંત ઊંડો આદર પેદા થયો. મહારાજા સયાજીરાવ કેવા હતાં ? થોડીક રસપ્રદ વાતો કરૂ.દુનિયામાં તમે ગમે ત્યાં જાઓ, તમને કોર્ટ જોવા મળશે, પરંતુ કયાંય ‘ન્યાયમંદિર’ જોવા નહીં મળે. કેવળ વડોદરામાં જ ન્યાયમંદિર જેવો મૌલિક શબ્દપ્રયોગ લોકોમાં પણ પ્રચલિત છે. ‘અમર’ ફિલ્મમાં મોહંમદ રફીના કંઠે ગવાયેલા ગીતમાં ‘ઇન્સાફ કા મંદિર’ની મધુર માવજત થઇ છે.